《集嘉树轩分赋得花字》
清代·钱陈群

春波桥外碧流斜，扶杖来寻道韫家。石罅细通海眼水，墙阴初韫米囊花。

解围时听屏间语，题句留封壁上纱。傥得余生成小隐，太平风日约桑麻。

作者简介：（1686—1774）浙江嘉兴人，字主敬，号香树，一号柘南居士。钱纶光子。康熙六十年进士。授编修。官至刑部右侍郎。深受乾隆帝知遇，进诗必赐和，与沈德潜并称为江南二老。卒谥文端。有《香树斋诗文集》。